ສະຖານທູດລາວ ທີ່ວໍຊິງຕັນ ສະຫຼອງວັນຊາດ 36 ປີ
ສະຖານທູດ ສປປ ລາວ ປະຈໍາສະຫະລັດ ກັບພີ່ນ້ອງຊາວລາວ ໃນເຂດນະຄອນຫຼວງວໍຊິງຕັນ ຮ່ວມກັນສະຫຼອງວັນຊາດ.
ໃນຄໍ່າຄືນວັນເສົາ ທີ 3 ທັນວາຜ່ານມານີ້ ທາງສະຖານເອກອັກຄະລັດຖະທູດ ສປປ ລາວ ປະຈຳກຸງວໍຊິງຕັນ ໄດ້ຈັດພິທີສະເຫຼີມສະຫຼອງວັນຊາດ ຄົບຮອບ 36 ປີ ກິ່ງສະຫວັນ ມີລາຍງານກ່ຽວກັບເລື່ອງນີ້ ມາສະເໜີທ່ານ ໃນຕອນແລງວັນເສົາ ທີ 3 ເດືອນທັນວາ ທີຜ່ານມານີ້ ຢູ່ທີ່ສະຖານເອກອັກຄະລັດຖະທູດ ສປປ ລາວ ທີ່ນະຄອນຫລວງ ວໍຊິງຕັນ ດີ ຊີ ໄດ້ທີພິທີສະເຫຼີມສະຫຼອງ ຄົບຮອບວັນຊາດ 36 ປີ ການສະຫຼອງປີນີ້ ໄດ້ຈັດຂື້ນແບບໃກ້ຊິດ ແລະ ຢູ່ໃນວົງແຄບຊຶ່ງມີພຽງແຕ່ຊາວລາວ ອາເມຣິກັນ ຢູ່ໃນຂົງເຂດມະຫານະຄອນຫຼວງ ວໍຊິງຕັນ ດີຊີ ເທົ່ານັ້ນ ເນຶ່ອງຈາກວ່າມັນເປັນ ລະດູໜາວ ດີນຟ້າອາກາດບໍ່ອໍານວຍ ແລະບໍ່ສາມາດທີ່ຈະຈັດຢູ່ທາງນອກ ຕ້ອນຮັບບັນດາ ແຂກຕ່າງໆໄດ້ຢ່າງຫລວງຫລາຍ ເໝືອນດັ່ງລະດູຮ້ອນ ຢູ່ທາງໜ້າສະຖານທູດ ມີການ ປະດັບປະດາດ້ວຍແສງສີຢ່າງງົດ ງາມ ພໍແຕ່ວາງບາດກ້າວເຂົ້າ ສູ່ປະຕູເຂົ້າ ກໍໄດ້ຖືກຮັບຕ້ອນ ຈາກເຈົ້າໜ້າທີການທູດ ພ້ອມ ດ້ວຍທູດທະຫານ ຢ່າງເປັນ ກຽດແລະອົບອູ່ນ ພາຍໃນ ຫ້ອງຮັບແຂກຫລາຍຫ້ອງ ໜາແໜ້ນໄປດ້ວຍຊາວລາວ, ເວົ້າພາສາລາວ, ໂດຍສະເພາະ ຢ່າງຍິ່ງ ບັນດາສຸພາບສະຕຣີ ທີ່ພາກັນນູ່ງສີ້ນໄໝ ບ່ຽງແພ, ອັນເປັນສັນຍາລັກ ທີ່ບອກເຖິງປະຫວັດສາດແຫ່ງຄວາມສີວິໄລແລະມັ່ງຄັ່ງສົມບູນຂອງລາວ ສັງເກດເຫັນບັນຍາກາດແລ້ວ ມີຄວາມຮູ້ສືກໝືອນດັ່ງຢູ່ຄຸ້ມໃດຄຸ້ມນຶ່ງໃນເມືອງລາວ ນອກຈາກນັ້ນ ກໍມີການສາຍວີດີໂອ ກ່ຽວກັບປະຫວັດສາດຄວາມເປັນມາຂອງລາວ ໃນທຸກໆ ບັ້ນຕອນ ຊຶ່ງທ່ານໄມ ໄຊຍະວົງ ທີ່ປິກສາທູດ ກໍໄດ້ໃຫ້ການອະພິບາຍເພິ່ມຕື່ມ ຢູ່ໃນຫ້ອງພິທີ ມີປ້າຍຄໍາຂວັນ ສີແດງຕິດຢູ່ເທິງຝາ ບອກວ່າ “ນໍ້າໃຈວັນຊາດ ທັນວາໝັ້ນຍືນ ” ພໍເຖີງເວລາ 7:30 ທ່ານທອງມູນ ພົງໄພລາດ ເລຂາທີສອງ ແລະ ໂຄສົກໃນພິທີ ໄດ້ເລີ້ມເປີດລາຍ ການ ໂດຍມີການຢືນເຄົາລົບທຸງ ຊາດ ອາເມຣິກາແລະລາວ ປະ ກອບດ້ວຍສຽງເພງຊາດຂອງ ທັງສອງປະເທດ ຫລັງຈາກນັ້ນ ທ່ານເອກອັກຄະລັດຖະທູດ ແສງ ສຸກຂະທິວົງ ກໍໄດ້ກ່າວຄໍາປາໄສຕ້ອນຮັບບັນດາແຂກຜູ້ມີກຽດທີ່ເຂົ້າຮ່ວມ ແລະ ໄດ້ລາຍ ງານຜົນງານຄວາມກ້າວໜ້າໃນຫລາຍໆດ້ານຂອງ ສປປ ລາວ ຫລັງຈາກນັ້ນ ທ່ານເອກອັກຄະລັດຖະທູດ ໄດ້ເຊີນບັນດາແຂກຜູ່ມີກຽດ ເຂົ້າຮັບປະທານ ອາຫານພື້ນເມືອງລາວອັນແຊບຊ້ອຍເຊັ່ນວ່າ: ເຂົ້າໜຽວ, ເຂົ້າຈ້າວ, ຂຽບໝູ, ຕໍາໝາກຫຸ່ງ, ຍໍາຜັກ, ໝູປີ່ນ, ຈືນປາ, ລາບຊີ້ນ, ພິເສດກໍແມ່ນເຂົ້າປຸ້ນນໍ້າແຈ່ວ ຊຶ່ງເປັນອາຫານລາວ ທີ່ ຫາກີນໄດ້ຍາກ ນອນນັ້ນກໍມີນໍ້າຫວານ, ໝາກໄມ້ສົດ ແລະ ເຄື່ອງດື່ມຕ່າງໆຢ່າງອຸດົມ ສົມບູນ ແຂກທີເຂົ້າຮ່ວມໃນວັນນີ້ ມີຫລາຍເຍົາໄວ ແລະ ມີພື້ນຖານຄວາມເປັນມາແຕກຕ່າງກັນ ຊຶ່ງຫລາຍຄົນໄດ້ສະແດງຄວາມຄິດເຫັນກ່ຽວກັບການມາຮ່ວມສັງສັນໃນຄໍາຄືນວັນນີ້ (ກະລຸນາຟັງສຽງໃນບົດລາຍງານໂດຍເຕັມ) ເພື່ອສ້າງບັນຍາກາດໃຫ້ແຂກຜູ້ ມີກຽດໄດ້ຮັບຄວາມມ່ວນຊື່ນນັ້ນ ກໍມີການຟ້ອນລໍາວົງ ແລະສາກົນ ໃນຈັງວະເພງຕ່າງໆ, ໂດຍການ ເສບຂອງຄະນະວົງດົນຕຣີ ເພັດ ຣາຕຣີ ທີເດີນທາງມາຈາກເມືອງ ຣິດຈະມັນ (Richmond) ລັດເວີຈີເນຍ ພິທີສະເຫຼີມສະຫຼອງຄົບຮອບວັນຊາດ 36 ປີຂອງ ສປປ ລາວ ໄດ້ສີ້ນສຸດລົງດ້ວຍຄວາມມ່ວນຊື່ນ ເບີກບານສໍາລານ ໂດຍທັງເຈົ້າ ພາບ ແລະ ແຂກທີ່ເຂົ້າຮ່ວມທຸກຖ້ວນໜ້າ ຢ່າງເປັນລະບຽບຮຽບຮ້ອຍດີທຸກປະການ